open-index/open-wikipedia-markdown huggingface dataset:
Raivo Vokk

**Raivo Vokk** (13. oktoober 1949 Viira küla, Muhu vald – 25. november 2023) oli eesti keemiateadlane.

## Haridus
Lõpetas Orissaare Keskkooli 1966; A. A. Ždanovi nim. Leningradi Riikliku Ülikooli biokeemia/ füsioloogia eriala 1971; Moskva Patendiinstituudi patentoloogia eriala 1984; Moskva Riiklik Ülikool, kraaditaotleja 1982–1984. 

Bioloogiateaduste kandidaat mikrobioloogia erialal (*Dejstvie ozona na fosfolipidnyj sostav mikroorganizmov*. Osooni toimest mikroorganismide fosfolipiidsele koostisele, juhendaja Natalja Suhhareva), Moskva Riiklik Ülikool 1984.

## Töökäik
Eesti NSV TA Zooloogia ja Botaanika/ Eksperimentaalbioloogia Instituudi protozooloogia osakonna insener 1973, nooremteadur 1973–1979, teadussekretär 1979–1981; SKTB Desintegraator projekti peakonstruktor 1981–1985;
TTÜs 1985–…: TU sektori (orgaanilise ja biokeemia kateedri juures) vanemteadur 1985; orgaanilise ja biokeemia kateedri tunnitasuline õppejõud 1985; insener-ensümoloogia uurimisgrupi vanemteadur 1985–1987; biotehnoloogia probleemlabori vanemteadur 1987, sektorijuhataja 1987–1989; toiduainekeemia ja -tehnoloogia kateedri vanemõpetaja 1989–1991; dotsent 1991–1992; toiduainete instituudi direktor ja toiduaineõpetuse aseprofessor 1992–1997; toiduteaduse õppetooli juhataja ja professor 1997–2015; toiduainete instituudi direktor 2002–2014; emeriitprofessor 2015. , 

## Teadustöö
Bio- ja toiduainete tehnoloogia, sh tsükliliste oligosahhariidide biotehnoloogia ja looduslike aromatisaatorite antimikroobsed ja antioksüdatiivsed omadused.
Teadustöid ka eesti toitumistavade kohta. Töötanud välja biotesti kasutamise metoodika (kasutusel pärmistatud vadaku tootmise kontrolli meetodina) 1985.
Avaldanud üle 80 teaduspublikatsiooni, 2 patentse leiutise autor. Tema juhendamisel on kaitstud 15 magistri- ja 3 doktoritööd. , 

## Liikmesus
*Tervisliku Koolitoidu programmi juht 1995 –1999
*Eesti Toiduliidu juhatuse liige a-st 1996
*Eesti Toitumisteaduse Seltsi asepresident a-st 1997
*TTÜ toiduainete instituudi-poolne koordinaator Know-How Fund’i projektides Humberside’i, Londoni ja Leicesteri Ülikooliga
*EASi ekspert ja ELi 6. raamprogrammi Quality of Life ekspert a-st 2001

## Tunnustus
*1999 TTÜ teenetemedal Mente et Manu 

## Harrastused
Tantsimine, sealhulgas diskotants ja rahvatants, TTÜ tantsuansambli Kuljus tantsija 1974–1985.

## Viited

## Välislingid
*Raivo Vokk Eesti Teadusinfosüsteemis
Remiks

**Remiks** (inglise keeles *remix*) on muusikapala uusversioon, mis on kokku segatud ühe või mitme teose algversioonist või motiividest.

## Viited
Margus Toode

**Margus Toode** (26. aprill 1969 – 10. märts 2021) oli eesti ooperilaulja (bass).

Ta lõpetas Heino Elleri nimelise Tartu Muusikakooli 1994. aastal koorijuhtimise erialal (õpetaja Valve Lepik) ja 1997 lauluerialal (õpetaja Aino Kõiv). 

Toode töötas alates 1994. aastast Vanemuise ooperikooris.
Skaistis

**Skaistis** (ka **Žydiškėse järv**) on järv Leedus Trakai rajoonis. Järv asub Trakaist 2 kilomeetrit idas ja jääb Trakai rahvusparki. Skaistis kuulub Nemunase vesikonda ja jääb merepinnast 148,8 meetri kõrgusele.

Kaldajoone pikkus on 16,12 kilomeetrit. Järves on üheksa metsaga kaetud saart (0,85 ha, 0,66 ha, 0,54 ha, 0,41 ha, 0,39 ha, 0,28 ha, 0,18 ha, 0,1 ha ja 0,04 ha). Saarte kogupindala on 3,35 ha.

Järve lõuna- ja kirdekallas on metsased. Loode- ja idakaldal asuvad valdavalt niidud. Läänes ulatub järveni Trakai linn.

Edelaosas ühendab 160 meetri laiune veeriba Skaistist Galvė järvega. Kitsamad veeribad ühendavad Skaistist Birva ja Epušė järvedega. Järve suubuvad Epušė oja ja veel neli oja, välja voolab Baltise järve suubuv oja.

Järve kallastel on 5 turismitalu. Skaistise lõunakaldale on rajatud puhkeplats. Asulatest jäävad järve äärde Žydiškėse, Kariotiškėse, Varnikai ja Raudonė II külad. Järveni ulatub ka Trakai linna aladele jääv Užutrakise mõisa park.

## Viited
Rauno Sirk

**Rauno Sirk** (sündinud 27. juunil 1975 Viljandis) on Eesti erusõjaväelane (kindralmajor). Ta oli 1. augustist 2024 kuni 30. juunini 2025 Kaitseväe juhataja asetäitja ja enne seda 21. juulist 2019 kuni 20. juulini 2022 Eesti õhuväe ülem. Aastatel 2016–2019 oli ta esimene Riigi Kaitseinvesteeringute Keskuse peadirektor.

Alates 18. augustist 2025 töötab Rauno Sirk tarkvaraarendus- ja ärikonsultatsiooniettevõtte CGI Eesti riigikaitse ja kaitsetööstuse eksperdina.

## Haridus
*1993 Johann Köleri nimeline Viljandi 4. Keskkool 
*1997 Eesti Riigikaitse Akadeemia, kaitseväe õppesuund 
*1999 USA õhujõudude sõjategevuse piirkonna õhuoperatsioonide kursus 
*1999 USA õhujõudude rahvusvaheline sihitajate kursus (IAWCC) 
*2004 USA õhujõudude juhtimis- ja staabikolledži kursus 
*2006 NATO Õhuoperatsioonide Analüüsi- ja Imitatsioonikeskus, õhulahingu planeerimise ja juhtimise kursus 
*2016 USA õhujõudude sõjakolledž, ohvitseri väljaõppe II tase 

## Teenistuskäik
*1998–1999 Õhuseiredivisjoni operatiiv- ja väljaõppejaoskonna operatiivohvitser 
*1999 – KVÜÕA välisõppurite kompanii
*1999–2000 Õhuväe staabi operatiivosakonna julgeolekuohvitser
*2000–2001 KJPS analüüsi- ja planeerimisosakonna staabiohvitser
*2001–2003 Kaitsejõudude Ühendstaabi analüüsi-ja planeerimisosakonna ressursside planeerimise jaoskonna vanemstaabiohvitser
*2003–2004 Kaitsejõudude Ühendstaabi analüüsi-ja planeerimisosakonna vanemstaabiohvitser
*2004 – Õhuväe staabi planeerimisjaoskonna vanemstaabiohvitser
*2004–2005 Õhuväe juhtimisjaoskonna ülem
*2005–2007 Õhuväe staabi operatiiv- ja planeerimisosakonna ülem
*2006–2008 Õhuväe ülema asetäitja
*2009 – Õhuväe staabiülem 
*2009–2012 Kaitsejõudude Peastaabi ülema asetäitja operatiivalal
*2012–2016 Ämari lennubaasi ülem  
*2016–2019 Riigi Kaitseinvesteeringute Keskuse (RKIK) peadirektor
*2016–2019 Kaitseväe juhataja administratsiooni vanemstaabiohvitser
*2019–2022 Eesti Õhuväe ülem 
*2022–2024 Eesti sõjaline esindaja NATO Euroopa Ülemjuhatuse (SHAPE) juures.
*2024–2025 Kaitseväe juhataja asetäitja 
*2025– ... CGI Eesti riigikaitse ja kaitsetööstuse ekspert

## Auastmed

## Tunnustus
*Kaitseministeeriumi kuldrinnamärk
*Kaitseväe teenetemärk kaitsealaste teenete eest
*Kaitseväe eeskujuliku teenistuse rist
*Operaatorvaatleja ja navigaatori kutsemärk
*2008 Kotkaristi IV klassi teenetemärk

## Viited
Hiina Rahvavabariigi välisminister

**Hiina Rahvavabariigi välisasjade minister** (lihtsustatud hiina kirjas: 中华人民共和国外交部部长) on Hiina Rahvavabariigi välisministeeriumi juht ja üks riigi tähtsamaid riiginõukogu ametnikke. Välisminister kuulub tavaliselt ka Hiina Kommunistliku Partei Keskkomiteesse.

## Ametisse nimetamine
Hiina Rahvavabariigi põhiseaduse järgi nimetab välisministri kandidaadi peaminister ja ametisse kinnitab Riiklik Rahvakongress või selle Alaline Komitee.

## Välisministrite loend

## Viited

## Välislingid
* Hiina RV välisministeeriumi ametlik ingliskeelne veebisait
Bobô

**Deyvison Rogério da Silva** (enam tuntud kui **Bobô**; sündinud 9. jaanuaril 1985 Gravatás) on endine Brasiilia jalgpallur (ründaja).

Ta alustas klubikarjääri Brasiilia klubis Corinthians, mille meeskonnas debüteeris ta Brasiilia kõrgliigas 2003. aastal. 2005. aastal tuli ta klubiga Brasiilia meistriks.

Aastatel 2006–2011 mängis ta Türgi kõrgliigaklubis Beşiktaş. Kuue hooaja jooksul lõi ta Türgi kõrgliigas 58 väravat. Hooajal 2008–09 tuli ta Beşiktaşega Türgi meistriks, lisaks võitis ta neljal korral klubiga Türgi karikavõistlused.

2011. aastal naasis ta lühikeseks ajaks Brasiiliasse, mängides Cruzeiros.

2012. aastal liitus ta Türgi kõrgliigaklubiga Kayserispor. Hooajal 2012–13 lõi ta Türgi kõrgliigas 18 väravat, millega oli liigas paremuselt kolmas väravakütt.

2015. aasta juulis sõlmis ta lepingu Brasiilia kõrgliigaklubiga Grêmio.

2016. aasta augustis sõlmis ta lepingu Austraalia kõrgliigaklubiga [Sydney FC|Sydney]]. Hooajal 2016–2017 lõi ta Austraalia kõrgliigas 15 väravat. Samal hooajal tuli ta klubiga Austraalia meistriks nii põhihooajal kui ka finaalseerias. Hooajal 2017–2018 oli Bobô 27 väravaga liigas suurim väravakütt. Kuigi põhihooaeg võideti samal hooajal 14-punktilise eduga, kaotati finaalseeria poolfinaalis Melbourne Victoryle lisa-ajal 2:3. Hooajal 2017–18 valiti Bobô liiga hooaja sümboolsesse koosseisu ja Sydney hooaja parimaks mängijaks.

Hooajal 2018–2019 mängis ta Türgi kõrgliigas Alanyaspori ridades, kuid märkimisväärselt edu saavutada ei suutnud. Hooajal 2019–20 mängis ta India kõrgliigaklubis Hyderabad. 2020. aasta teises pooles mängis ta Brasiilia esiliigaklubis Oeste. 2021. aastal naasis ta Sydneysse. Jalgpallurikarjääri lõpetas ta pärast hooaega 2021/22.

## Saavutused
;Corinthians
*Campeonato Brasileiro Série A: 2005
;Beşiktaş
*Süper Lig: 2008–09
*Türkiye Kupası: 2005–06, 2006–07, 2008–09, 2010–11
*TFF Süper Kupa: 2006
;Sydney FC
*A-League'i Premiership: 2016–2017, 2017–2018
*A-League'i Championship: 2016–17
*FFA Cup: 2017
Aÿ-Champagne

**Aÿ-Champagne** on vald Põhja-Prantsusmaal Grand Esti piirkonnas Marne'i departemangus.

Ligi 40 protsenti valla pindalast on viinamarjaistanduste all. Aÿ-Champagne on Épernay ja Reimsi kõrval üks olulisemaid šampanja tootmise keskusi. Seal on 25 viinamarjakasvatajat ja mitu suurt šampanjamaja, sealhulgas Ayala, Bollinger ja Deutz.

## Viited
Champagne'i veinipiirkond

**Champagne'i veinipiirkond** on kunagise Champagne'i provintsi aladel laiuv piirkond, kus toodetakse valdavalt samanimelist valget vahuveini.
Bajanhongor

**Bajanhongor** (mongoli keeles Баянхонгор) on linn Mongoolias, Bajanhongori aimaki halduskeskus.

Bajanhongor asub merepinnast 1859 meetri kõrgusel. Linn on Bajanhongori aimaki halduskeskus alates 1961. aastast.

## Viited
Riivo Valge

**Riivo Valge** (sündinud 24. septembril 1975) on Eesti sõjaväelane (brigaadikindral), 2018−2019 ja uuesti aastast 2025 Eesti õhuväe ülem.

## Haridus
*Eesti Riigikaitse Akadeemia
*Air Command and Staff College (USA) (magistrikraad)

## Teenistus
*1998 − Õhuseiredivisjoni radariposti valveinsener
*1999 − Õhuseiredivisjoni õhusuveräänsuskeskuse ülem
*2001 − Karmėlava (Leedus) regionaalse õhuseire koordineerimiskeskuse ülema abi väljaõppe alal
*2003 − Õhuväe Staabi operatiiv-, planeerimis- ja väljaõppeosakonna vanemstaabiohvitser
*2005 − Lennubaasi Õhuväe väljaõppe- ja treeningkeskuse ülem
*2007 − Õhuväe Staabi operatiiv- ja planeerimisosakonna jaoskonna- ja osakonnaülem ning staabiülema asetäitja
*2008 − NATO õhuväekomponendi Ramsteini väejuhatuse (Saksamaal) planeerimisjaoskonna vanemstaabiohvitser 
*2010 − NATO õhuväekomponendi Ramsteini väejuhatuse planeerimisjaoskonna ülem 
*2012 − Õhuväe Staabi operatiiv-, planeerimis- ja väljaõppeosakonna ülem ning õhuväe ülema asetäitja operatiivalal 
*2018 − Õhuväe ülem 
*2019 − Kaitseväe Akadeemia ülema asetäitja (administratsiooni ülem)
*18.06.2025 − Õhuväe ülem 

## Auastmed

## Tunnustus
* Kotkaristi hõberist
* Kaitseministeeriumi hõberinnamärk
* Kaitseväe teeneterist riigikaitseliste teenete eest
*Mälestusmedal “10 aastat taastatud Kaitseväge”
* NATO medal (Bosnia, Stabilization Force)
* NATO medal (Liibüa, Operation Unified Protector)

## Viited

## Kirjandus
**Sõdur*. Nr 1 (70), märts 2013. Lk 59 https://issuu.com/sodur/docs/sodur_1_2013/61.
Kleinarl

**Kleinarl** on vald *(Gemeinde)* Austria Salzburgi liidumaa Sankt Johann im Pongau ringkonnas.

Vald asub Pongau piirkonnas Kesk-Ida-Alpides Kõrg-Tauerni rahvuspargi põhjaservas. Radstadti Tauerni mäestik koos Ennsi jõe lähtega eraldab selle Salzburgi Lungau piirkonnast. Lõunas külgneb see turulinna Wagrainiga.

Flachauwinkl–Kleinarli suusapiirkond on Ski Amadé võrgustiku osa. Elanikud sõltuvad peamiselt taliturismist, kuid matkamine ja jalgrattasõit suviti on ka populaarsed.

## Ajalugu

Gooti stiilis Püha Laurentiuse kihelkonnakirik pühitseti 1443. aastal. See ehitati Heinz Tesari kavandite järgi aastatel 1984-1986 ümber. Salzburgi peapiiskopid lasid Kleinarli püstitada jahimaja, mis on 18. sajandi keskpaigast olnud kirikla.

## Tuntud inimesi

* Annemarie Moser-Pröll (* 1953), suusataja
* Cornelia Pröll (* 1961), suusataja

## Viited
François Flameng

**François Flameng** (6. detsember 1856 Pariis – 28. veebruar 1923 Pariis) oli prantsuse kunstnik.

## Välislingid
*
Pajtim Statovci

**Pajtim Statovci** (sündinud 1990 Kosovos Podujevos) on Soome kirjanik.

Statovci sündis Kosovo albaania perekonnas. Kirjutab soome keeles.

Õppis Helsingi Ülikoolis kirjandusteadust ja Aalto Ülikooli kunsti-, disaini- ja arhitektuurikoolis stsenaristikat.

Eesti keeles on ilmunud tema debüütromaan "Minu kass Jugoslaavia" (Tänapäev 2015; tõlkija Anne-Mari Orntlich; illustraator Margit Randmäe). Romaan pälvis Helsingin Sanomate kirjanduspreemia ja selle põhjal on tehtud teatrilavastus, mis esietendus 2018. aastal Soome Rahvusteatris.

Veel on temalt ilmunud "Tiranan Sydän" (2016), "Bolla" (2019) ja "Lehmä synnyttää yöllä" (2024). Nii "Bolla" kui ka "Lehmä synnyttää yöllä" eest sai ta Finlandia kirjandusauhinna. Ta on neljas kirjanik, kes on võitnud Finlandia kirjandusauhinna kahel korral.

Aastal 2016 esines ta kirjandusfestivalil HeadRead.

## Viited
Nicolae Stanciu

**Nicolae Claudiu Stanciu** (sündinud 7. mail 1993 Cricăus) on Rumeenia jalgpallur, kes mängib ründava poolkaitsja või äärepoolkaitsjana Hiina kõrgliigaklubis Wuhan Three Towns ja Rumeenia jalgpallikoondises.

Ta alustas klubikarjääri Rumeenia klubis FC Unirea Alba Iulia, mille meeskonnas debüteeris ta Rumeenia esiliigas 2008. aastal. Aastatel 2011–2013 mängis ta Rumeenia kõrgliigas Vaslui ja 2013–2016 Bukaresti Steaua ridades. Hooaegadel 2013–14 ja 2014–15 tuli ta Steauaga Rumeenia meistriks. Hooajal 2015–16	lõi Stanciu Rumeenia kõrgliigas 12 väravat.

2016. aasta augustis sõlmis ta lepingu Belgia kõrgliigaklubiga Anderlecht. Üleminekusumma oli 9,8 miljonit eurot, mis oli Belgia kõrgliiga kõige kallim ost ja kõige kallim üleminek Rumeenia kõrgliigast. Hooajal 2016–17 tuli ta Anderlechtiga Belgia meistriks.

2018. aasta jaanuaris sõlmis ta lepingu Tšehhi kõrgliigaklubiga Praha Sparta.

2019. aasta jaanuaris siirdus ta 10 miljoni euro eest Saudi Araabia kõrgliigaklubisse Al Ahli, kuid ta naasis juba sama aasta juulis Tšehhi kõrgliigasse, liitudes Praha Slaviaga. Hooaegadel 2019/20 ja 2020/21 tuli ta Slaviga Tšehhi meistriks.

2022. aasta veebruaris liitus ta Wuhan Three Townsiga.

Rumeenia jalgpallikoondises tegi Stanciu debüüdi 23. märtsil 2016 sõprusmängus Leedu vastu ning lõi selles mängus ka koondisekarjääri esimese värava, tuues Rumeeniale 1:0 võidu. Samal aastal kuulus ta Euroopa meistrivõistlustel osalenud Rumeenia koondisse.

## Saavutused
;Bukaresti Steaua
*Liga I: 2013–14, 2014–15
*Cupa României: 2014–15; teine koht: 2013–14
*Cupa Ligii: 2014–15, 2015–16
*Supercupa României: 2013; teine koht: 2014, 2015
;Anderlecht
*Belgia kõrgliiga: 2016–17
*Belgia superkarikas: 2017
;Praha Slavia
*Tšehhi kõrgliiga: 2019–20, 2020–21
*Tšehhi karikas: 2020–21
Besart Berisha

**Besart Berisha** (sündinud 19. juulil 1985 Prištinas) on endine Kosovo-Albaania jalgpallur (ründaja).

Ta alustas klubikarjääri Saksamaa klubis Tennis Borussia Berlin, mille meeskonnas debüteeris ta hooajal 2003–04 Saksamaa tugevuselt neljandas liigas. Klubikarjääri algusaastatel mängis ta veel Taani kõrgliiga klubides AaB ja Horsens, Norra kõrgliiga klubis Rosenborg, Saksamaa kõrgliiga klubis Hamburger SV ja Saksamaa esiliiga klubis Bielefeldi Arminia.

Suure osa klubikarjäärist mängis Berisha Austraalia kõrgliiga klubides. Aastatel 2011–2014 mängis ta Austraalia kõrgliigas Brisbane Roari ja 2014–2018 Melbourne Victory ridades. Aastatel 2018–2019 mängis Berisha Jaapani kõrgliiga klubis Sanfrecce Hiroshima, kuid ei suutnud seal edu saavutada, seejärel naasis ta Austraaliasse, liitudes Western Unitediga, kus mängis aastatel 2019–2021. Berisha klubikarjääri viimaseks klubiks jäi Kosovo klubi FC Prishtina.

Brisbane Roariga võitis Berisha hooajal 2013–14 Austraalia kõrgliiga põhihooaja ja finaalseeria. Seda sama saavutas ta järgmisel hooajal Melbourne Victoryga.

Berisha lõi Austraalia kõrgliigas kokku 142 väravat, millega on ta liiga ajaloo suurim väravakütt. Liiga hooaja suurim väravakütt oli ta hooaegadel 2011–12 (21 väravat) ja 2016–17 (19 väravat, suurim väravakütt koos Jamie Maclareniga). Alates 2011. aastast kuni hooajani 2019–20 lõi ta kõigil kaheksal hooajal Austraalia kõrgliigas vähemalt 13 väravat.

28. oktoobril 2011 tegi ta Brisbane Roaris mängides Adelaide Unitedi vastu kübaratriki kuue minutiga, mis on A-League'i ajaloo kiireim kübaratrikk.

A-League'i hooaja sümboolsesse koosseisu on Berisha valitud hooaegadel 2011–12, 2013–14, 2014–15, 2016–17 ja 2019–20. 2015. aastal valiti ta A-League'i kümnendi sümboolsesse koosseisu. 2012. aastal valiti ta Brisbane Roari aasta mängijaks.

Aastatel 2006–2009 mängis Berisha 17 mängu Albaania jalgpallikoondises ja lõi ühe värava, 22. augustil 2007 sõprusmängus Malta vastu. 2017. aastal pidas ta ühe mängu Kosovo jalgpallikoondises.

## Saavutused
;Brisbane Roar
*A-League'i *Premiership*: 2013–14
*A-League'i *Championship*: 2011–12, 2013–14
;Melbourne Victory
*A-League'i *Premiership*: 2014–15
*A-League'i *Championship*: 2014–15, 2017–18
*FFA Cup: 2015
Etnopluralism

**Etnopluralism** on globalismi, immigratsiooni ja mitmekultuurilisuse vastane ideoloogia, mis pooldab kultuuride, rasside ning sarnaste erigruppide eraldamist nende vastastikulise säilitamise heaks.

Etnograaf Benjamin R. Teitelbaumi järgi kasutas mõistet (saksa keeles *Ethnopluralismus*) esimesena Saksa sotsioloog Henning Eichberg oma 1973. aasta essees, milles vastandus eurotsentristlikele vaadetele. Tihti samatähenduslikuks hinnatud etnoeristamise (prantsuse keeles *ethno-différencialisme*) mõistet propageeris alates 1970. aastatest *[[Nouvelle Droite]]* koolkonna mõtleja Alain de Benoist' juhitud mõttekoda GRECE. 

## Vaata ka
* Etnofuturism
* Etnokraatia
* Integralism

## Viited
Suursaadik (auaste)

**Suursaadik** (prantsuse keeles *ambassadeur*) võib lisaks ametiastmele (ametikohale) ja teenistusastmele tähendada ka diplomaatilist auastet.  

Suursaadiku auaste on võrreldav Prantsusmaal presidendi antava suursaadiku tiitliga.

## Eesti
Eestis on suursaadik diplomaatiline auaste – karjääridiplomaadile Eesti riigi nimel antav eluaegne aunimetus – mis antakse välissuhtluse kogemuste ja välisteenistuses saavutatud silmapaistvate tulemuste eest. Suursaadik on Eestis ainus diplomaatiline auaste.

Suursaadiku diplomaatilise auastme võib anda karjääridiplomaadile, kes on töötanud välisteenistuses vanemnõunikuna vähemalt viis aastat. Erandkorras võib atesteerimiskomisjoni ettepanekul anda diplomaatilise auastme neid tingimusi järgimata karjääridiplomaadile, kes on saavutanud silmapaistvaid tulemusi Eesti välisteenistuses või rahvusvahelises institutsioonis.
__NOTOC__ 
Diplomaatilise auastme annab eluajaks Vabariigi President, kes võib auastme ka ära võtta, kui diplomaat on kriminaalkorras karistatud. Vabariigi Presidendile teeb diplomaatilise auastme andmise või äravõtmise ettepaneku Vabariigi Valitsus. Sellekohase taotluse esitab Vabariigi Valitsusele välisminister atesteerimiskomisjoni ettepanekul.

Suursaadiku auaste sätestati 1995. aastal avaldatud välisteenistuse seaduses. Kuid ka enne seda jagati Eestis diplomaatidele suursaadiku auastet. Nimelt oli president Lennart Meril kombeks, et kui ta kedagi lähetas välisriiki, siis nimetati Eesti esindaja kohe ka suursaadiku auastmesse.

### Suursaadikud
Seisuga 3. veebruar 2020 on Eesti presidendid andnud alates 1991. aastast suursaadiku diplomaatilise auastme 39 Eesti karjääridiplomaadile.  

#### Suursaadiku diplomaatilise auastme saanud diplomaate
*2008 – Karin Jaani
*2008 – Sven Jürgenson
*2008 – Marina Kaljurand
*2008 – Sulev Kannike
*2015 – Tiina Intelmann
*2015 – Jaak Jõerüüt
*2015 – Matti Maasikas
*2015 – Kaja Tael
*2020 – Eve-Külli Kala
*2020 – Simmu Tiik
*2020 – Jonatan Vseviov

## Vaata ka
*Suursaadik
*Prantsusmaa suursaadik

## Viited
Valge Maja personaliülem

**Valge Maja personaliülem** (inglise keeles *White House Chief of Staff*) on Ameerika Ühendriikide presidendi sekretäri institutsiooni asemele loodud ametikoht. Amet loodi aastal 1946 ning kandis algselt nimetust **presidendi abi** (*assistant to the president*), praeguse nime sai see 1961. aastal. Praegune ametlik nimetus on **presidendi abi ja personaliülem** (*Assistant to the President and Chief of Staff*).

Personaliülema nimetab ametisse Ameerika Ühendriikide president, kes ei vaja selleks senati kinnitust. Personaliülem on presidendi teenistuses. Ehkki ametikoht pole seadusega nõutud, on kõik presidendid alates Harry S. Trumanist endale personaliülema määranud. John F. Kennedy ja Lyndon Johnsoni ametiaegadel oli personaliülema kohustustes Valge Maja kohtumistesekretär, mis hiljem personaliülema ametiga liideti.

Donald Trumpi administratsioonis on personaliülem Susie Wiles, kes määrati 20. jaanuaril 2025 Jeff Zientsi mantlipärijaks. Tänu igapäevasele kokkupuutumisega presidendiga ja Valge Maja kantselei üle kontrolli omamisele peetakse personaliülema ametikohta mõjuvõimsaks.

## Valge Maja personaliülemate loend

## Vaata ka
* Valge Maja personaliülema asetäitja
* Ameerika Ühendriikide asepresidendi personaliülem

## Märkused
Udmurdi ANSV

**Udmurdi Autonoomne Nõukogude Sotsialistlik Vabariik** (lühinimi **Udmurdi ANSV**; udmurdi keeles Удмурт Автономной Советской Социалистической Республика; vene keeles Удмуртская Автономная Советская Социалистическая Республика) oli autonoomne nõukogude sotsialistlik vabariik Vene NFSV koosseisus.

Udmurdi ANSV moodustati Votjaki Autonoomse Oblasti järglasena 28. novembril 1934.

Udmurdi ANSV ülemnõukogu kuulutas 20. septembril 1990 välja suveräänsuse ja 11. oktoobril 1991 nimetati Udmurdi ANSV ümber Udmurdi Vabariigiks.

## Vaata ka
*Votjaki Autonoomse Oblast
*Udmurdi Vabariik
Seitsmepenikoormasaapad

**Seitsmepenikoormasaapad** on kujund Euroopa folklooris ja mütoloogias. Need on võlusaapad, mis võimaldavad läbida väga kiiresti pikka maad ja astuda seitse penikoormat ühe sammuga. Teistes Euroopa keeltes nimetatakse neid enamasti seitsme ljöö saabasteks. Prantsuskeelne nimetus on *bottes de sept lieues*. ingliskeelne *seven-league boots*, saksakeelne  *Siebenmeilenstiefel* 'seitsmemiilisaapad' (miil võrdub siin ljööga)- Soome keeles on nende nimetus sarnaselt eesti keelega *seitsemän peninkulman saappaat*.

Seitsmepenikoormasaapad on saanud tuntuks Charles Perrault' muinasjuttudest, näiteks "Le Petit Poucet". Seitsmepenikoormasaapaid on mainitud näiteks Goethe "Faustis", Hauffi lasteraamatus "Väike Mukk".

## Nimetuse päritolu
Inglise keeles tekkis väljend *seven-league boots* algselt tõlkena prantsuskeelsest terminist *bottes de sept lieues* mille tegid tuntuks Charles Perrault' muinasjutud. Ljööd (inglise kontekstis umbes 3 miili ehk umbes 4,8 km) peeti vahemaaks, mille keskmine mees läbib ühe tunniga. Kui mees kõnniks seitse tundi päevas, läbiks ta seega seitse liigat ehk umbes 21 miili. Prantsusmaal sõltus ljöö pikkus ajast ja piirkonnast. Tavaliselt oli see 3–4,5 km.

17. sajandil nimetati postipoiste saapaid väidetavalt seitsmepenikoormasaabasteks. Kuigi on pakutud, et "seitse *[[league]]*i" on postijaamade vahelisele vahemaale (postipoisid puudutanuks saapaid maapinda vaid igas postijaamas hobuseid vahetades), on see ebatäpne: postijaamade vaheline kaugus oli fikseeritud maksimaalselt viiele 'league''ile.

## Viited
Litchfield (Connecticut)

**Litchfield** on Ameerika Ühendriikide väikelinn Connecticuti osariigis Litchfieldi maakonnas.

## Viited

## Välislingid
*
4 Times Square

**4 Times Square** (endise nimega **Condé Nast Building**) on büroopindadega pilvelõhkuja (340,7 m), mis kõrgub Times Square'i lähedal New Yorgi Midtown Manhattani ärikeskuses. 

## Vaata ka
*Bank of America Tower

## Välislingid
*
John McGinn

**John McGinn** (sündinud 18. oktoobril 1994 Glasgow's) on Šotimaa jalgpallur, kes mängib poolkaitsjana Inglismaa Premier League'i klubis Aston Villa ja Šotimaa jalgpallikoondises.

Ta alustas klubikarjääri Šotimaa klubis St Mirren, mille meeskonnas debüteeris ta Šotimaa kõrgliigas hooajal 2012–13. Aastatel 2015–2018 mängis ta Šotimaa klubis Hibernian. 2016. aastal valiti ta Hiberniani aasta mängijaks ja hooajal 2017–18 valiti ta Šotimaa kõrgliiga hooaja sümboolsesse koosseisu.

2018. aasta augustis sõlmis ta nelja-aastase lepingu Inglismaa esiliigasse kuulunud Aston Villaga. Alates hooajast 2019–20 on ta Aston Villga mänginud Inglismaa kõrgliigas. 10. augustil 2019 lõi ta hooaja esimeses mängus Tottenham Hotspuri vastu oma esimese värava Inglismaa kõrgliigas. 2019. aastal valiti McGinn Aston Villa hooaja parimaks mängijaks.

Šotimaa jalgpallikoondises debüteeris McGinn 2016. aasta märtsis sõprusmängus Taani vastu. Koondisekarjääri esimese värava lõi ta 6. septembril 2019 EM-i valikturniiri mängus Venemaa vastu. Kokku lõi ta sel valikturniiril seitse väravat. Hooajal 2019–20 valiti McGinn Šotimaa koondise parimaks mängijaks.

## Saavutused
;St Mirren
*Scottish League Cup: 2012–13
;Hibernian
*Scottish Cup: 2015–16
*Scottish Championship: 2016–17
José Sosa

**José Ernesto Sosa** (sündinud 19. juunil 1985 Carcarañás) on Argentina jalgpallur, kes mängib Türgi kõrgliiga klubis Fenerbahçe.

Ta alustas klubikarjääri 2002. aastal Argentina klubis Estudiantes de La Plata. Klubikarjääri jooksul on ta mänginud veel Saksamaa kõrgliiga klubis Müncheni Bayern, Itaalia kõrgliiga klubides Napoli ja AC Milan, Ukraina kõrgliiga klubis Harkivi Metalist, Hispaania kõrgliiga klubis Madridi Atlético ning Türgi kõrgliiga klubides Beşiktaş ja Trabzonspor. Fenerbahçes mängib ta alates 2020. aasta augustist. Oma maa meistriks tuli ta Estudiantes de La Plataga, Bayerniga, Madridi Atléticoga ja Beşiktaşega.

2008. aasta suveolümpiamängude jalgpalliturniiril tuli ta Argentina võistkonnaga olümpiavõitjaks.

Argentina jalgpallikoondises mängis Sosa aastatel 2005–2013 kokku 13 korda. Koondisekarjääri esimese värava lõi ta 26. jaanuaril 2010 sõprusmängus Costa Rica vastu.

## Saavutused
;Estudiantes de La Plata
*Argentina Primera División: Apertura 2006
;Müncheni Bayern
*Bundesliga: 2007–08
*DFB-Pokal: 2007–08
*DFL-Ligapokal: 2007
*DFL-Supercup: 2010
;Madridi Atlético
*La Liga: 2013–14
;Beşiktaş
*Süper Lig: 2015–16
;Milan
*Supercoppa Italiana: 2016
;Trabzonspor
*Türgi karikas: 2019–20

## Välislingid
Prantsusmaa suursaadik

**Prantsusmaa suursaadik** (prantsuse keeles *ambassadeur de France*) on diplomaatiline eluaegne tiitel (aunimetus) Prantsusmaal, mida karjääridiplomaadile võib anda Prantsusmaa president.

Esimeste Prantsusmaa suursaadiku tiitli saanud diplomaatide seas olid Alexis Léger (1933), André d'Ormesson (1936), Joseph Brugère, (1944) ja Alexandre Parodi (1946). 

## Pärast 2000. aastat
Pärast 2000. aastat on tiitlit antud enamasti igal aastal ühele-kahele diplomaadile. Nii näiteks aastatel 2019–2020 said tiitli 
* 2019 – Philippe Étienne, suursaadik Ameerika Ühendriikides 2019. aastast
* 2019 – Sylvie Bermann, suursaadik Venemaa Föderatsioonis (2017–2019)
* 2020 – Catherine Colonna, suursaadik Suurbritannias 2019. aastast
* 2020 – Anne-Marie Descôtes, suursaadik Saksamaal 2017. aastast

Ükski Eestis suursaadikuks olnud diplomaat pole seda tiitlit saanud.

## Vaata ka
*Suursaadik (auaste)
Hiina president

**Hiina president** võib olla:
* Hiina Rahvavabariigi president, Mandri-Hiina tseremoniaalne riigipea
* Hiina Vabariigi president, Taiwani riigipea

## Vaata ka
* Hiina presidentide loend
* Hiina peaminister
* Hiina esimees (täpsustus)
* Kõrgeim juht
Richard Brautigan

**Richard Gary Brautigan** (30. jaanuar 1935 Tacoma, Washingtoni osariik – umbes 16. september 1984 Bolina, California osariik) oli Ameerika Ühendriikide proosakirjanik ja luuletaja. 

Tema sulest on ilmunud arvukalt proosat ja luulekogusid, nagu näiteks "Forellipüük Ameerikas" ("Trout Fishing in America"; 1967), "Arbuusisuhkrus" ("In Watermelon Sugar"; 1968), "Pill Springhilli kaevanduskatastroofi vastu" ("The Pill Versus the Springhill Mine Disaster"; 1968), "Abort" ("The Abortion: An Historical Romance 1966"; 1971) ja "Et tuul seda kõike ära ei puhuks" ("So the Wind Won't Blow It All Away"; 1982)..

## Viited
Püha Karl Borromäuse rektoraadikirik

**Püha Karl Borromäuse rektoraadikirik** (saksa keeles *Rektoratskirche St. Karl Borromäus*, kõnekeeles *Karlskirche* 'Kaarli kirik') on barokkstiilis kirik Austrias Viinis. Pikliku ellipsoidikujulise kupliga sakraalehitis on pühitsetud kardinalile ja hilisemale Milano peapiiskopile Carlo Borromeole, ühele 16. sajandi suurimale vastureformijale. 

Johann Bernhard Fischer von Erlachi projekteeritud kirik asub Innere Stadti lähistel Wiedenis, umbes 200 meetri kaugusel Ringstraße puiesteest.

## Vaata ka
* Püha Karl Borromäuse kalmistukirik

## Välislingid
Helena Fuchsová

**Helena Fuchsová** (neiupõlvenimi **Helena Dziurová**; 3. juuni 1965 – 14. märts 2021) oli tšehhi kergejõustiklane.
Mühlbach am Hochkönig

**Mühlbach am Hochkönig** on vald *(Gemeinde)* Austria Salzburgi liidumaa Sankt Johann im Pongau ringkonnas.

Mühlbach am Hochkönig asub u 8 km Bischofshofenist läänes ja u 45 minuti kaugusel Salzburgist lõunas Hochkönigi mäe jalamil.

Endine vasekaevanduslinn on nüüd tuntud peamiselt talviti suusakuurordina ja suviti matkapiirkonnana. Piirkonnas on palju mägesid (nt Schneeberg) ja palju hotelle (nt Sporthotel Neuwirt); hotell Arturhaus asub väljaspool linna ja hotell Alpengasthof Birgkarhaus asub 1400 m kõrgusel Hochkönigi suusanõlvade südames.

## Sport

Tegutseb arvukalt suusakoole. Arthurhausi ümbruses on palju lihtsaid nõlvu, mis teevad Mühlbachist algajatele hea alustamiskoha; samuti on palju vahepealseid nõlvu. Mühlbach on ka Hochkönigi suusapiirkonna osa.

## Galerii


Mühlbach am Hochkönig 2003-03.jpg|Mühlbach am Hochkönig vaadatuna Karbachalmi gondeltõstukilt
PfarrkircheMühlbachHochkönig 04.jpg|Mühlbach am Hochkönigi kirik
SCHNEEBERG MÜHLBACH.JPG|Vaade Schneebergi mäelt. Pilvi on näha.


## Vaata ka

* Salzburg

## Viited
Pfarrwerfen

**Pfarrwerfen** on vald *(Gemeinde)* Austria Salzburgi liidumaa Sankt Johann im Pongau ringkonnas.

## Galerii


Pilt:Pöham, straatzicht met kerk foto1 2011-07-28 09.37.JPG|Pöham, kirik tänava ääres
Pilt:Pfarrwerfen Freilicht Mühlen 30667.jpg|Vesiveski vabaõhumuuseumis


## Viited
Sankt Martin am Tennengebirge

**Sankt Martin am Tennengebirge** on vald *(Gemeinde)* Austria Salzburgi liidumaa Sankt Johann im Pongau ringkonnas.

Vald asub Pongaus Fritzi oru külgorus Tenneni mägede jalamil.

## Galerii


Pilt:Sankt Martin, wegpanorama foto2 2011-07-28 11.30.JPG|Sankt Martin am Tennengebirge, vaade külale


## Viited
Püha Karl Borromäuse kalmistukirik

**Püha Karl Borromäuse kalmistukirik** (saksa keeles *Friedhofskirche zum heiligen Karl Borromäus*) on roomakatoliku kirik Austrias Viini keskkalmistul. 

Milano peapiiskopile Carlo Borromeole pühitsetud sakraalehitis asub Austria pealinnas Simmeringi linnaringkonnas. See tarindati Max Hegele projekti järgi aastatel 1908–1911.


Karl Lueger Kirche 4.jpg|Sisevaade
Karl Lueger Kirche 7.jpg|Sisevaade


## Vaata ka
* Püha Karl Borromäuse rektoraadikirik
* Viini keskkalmistu

## Välislingid
Galvė

**Galvė** on järv Leedus Trakai rajoonis Trakai linna põhjaosas. Järv jääb Trakai rahvusparki ja asub merepinnast 148,5 meetri kõrgusel.  Järve lõunaosas asuvale poolsaarele rajatud Trakai linnuse juurde on Trakai linn ka kujunenud.

Kaldajoone pikkus on 13,5 km, saartega koos aga 20,1 kilomeetrit. Järves on 21 saart  kogupindalaga 15,15 ha. Suurem osa saartest asuvad järve lõunaosas. Olulisemad saared on Linnusesaar (2,2 ha, seal asub Trakai linnus, Alka (ka Valka või Volga, pindala 3,36 ha), Deimantinė (0,42 ha), Nutusaar (2,26 ha), Plytinė (1,21 ha), Saunalaid (0,43 ha, legendide kohaselt viidi sinna vürstiriigi ees kuritegusid toime pannud aadlikud ja "köeti seal neile saun kuumaks"), Vidurinė I (0,79 ha), Vidurinė II (0,52 ha), Vidurinė III (0,33 ha), Karaiimisaar (1,05 ha, ka Kopūstine või Karvine), Žvyrių (0,44 ha), Bažnytėlė (0,48 ha, saarel seisis väike kirik, mille Vytautas oma teisele naisele Julianalae ehitada lasi), Boreikė, Banda ja teised. 

Järve lohk jääb jääajal tekkinud tunnelorgu. Sügavaim koht on Galvė idaosas. 

Järve voolab kaks nimetut oja. Väljavooluks on 160 meetri laiune veeriba, mis ühendab Galvė järve Skaistisega. Lõunas ühendavad veekitsused Galvėt Totoriškise ja Luka järvedega. Põhjas ja edelas on pikad abajad.

Kuni XVII sajandini ei eristatud Galvėt teistest Trakai ümbruse järvedest, need olid dokumentides kõik üks Galvė või siis Trakai järv.

Kaldad on üldiselt madalad ja tasased. Kagukallas on metsane. Idakaldal asub kõrgema koha peale rajatud Užutrakise mõisa park, lõunas aga Trakai park. Kuigi järv jääb tervenisti Trakai linna territooriumile, ulatuvad selleni siiski Brašuolė, Totoriškėse ja Varnikai külad.

Järve kallastel on mitu turismitalu, puhke- ja laagriplatsi. Sellel peetakse regatte. Kaladest elab seal valdavalt särg. 

Kohaliku legendi kohaselt tuleneb järve nimi sõnast *Galva* ehk pea.  Legendi järgi uppuvat igal aastal järve vähemalt üks inimene, ehk siis järv nõudvat omale pea. Tegelikult on vana nimekuju aga *Galvis*, ja seega tuleneb nimi sellest sõnast, mis tähendab turbalõikamispaika või sisi turbaste kallastega jõge või järve, mis tuleneb omakorda varasemast sõnast *gelmė* (laugas, läti *dzelve*).

## Viited
Rahvavabastusarmee

**Rahvavabastusarmee** (**RVA**, hiina keeles 中国人民解放军) on Hiina Rahvavabariigi ning Hiina Kommunistliku Partei regulaarrelvajõud. Peale Sõjalise Keskkomisjoni (SKK) ja mitmete selle alluvuses olevate väiksemate üksuste on RVA-l viis peamist allüksust: maavägi, merevägi, õhuvägi, raketivägi ja strateegiline toetusvägi. Enamik kogu riigi sõjaväeosadest on määratud ühte viiest väejuhatusest. RVA on maailma suurim sõjaline jõud ja sellel on maailmas suuruselt teine kaitse-eelarve. See on ka üks maailma kiiremini moderniseeruvaid sõjavägesid ning seda on nimetatud potentsiaalseks sõjaliseks suurjõuks, millel on märkimisväärne piirkondliku kaitse ja ülemaailmsete võimuprojektide võimekus. Aastal 2015 hindas Credit Suisse RVA maailma võimsuselt kolmandaks sõjaväeks.

Hiina Rahvavabariigi seadused on riigi relvajõudude juhtimise andnud selgesõnaliselt Kommunistliku Partei kätte ja RVA sõjaväejuhatuseks määranud Sõjalise Keskkomisjoni. Partei SKK tegutseb juriidiliste ja valitsusülesannete täitmisel Riigi SKK nime all ning diplomaatiliste ülesannete täitmisel tseremoniaalse Riigikaitseministeeriumi nime all. RVA on kohustatud järgima Kommunistliku Partei täielikku tsiviilkontrolli doktriini "partei käsutab relva" (*Dǎng zhǐhuī qiāng*, 党 指挥 枪) kohaselt, mille seadis Mao Zedong 7. augustil 1927 Hiina kodusõja alguses partei juhtkonnale peetud kõnes. RVA ülemjuhataja on Sõjalise Keskkomisjoni esimees (kes on tavaliselt ka Hiina Kommunistliku Partei peasekretär). Alates 1949. aastast on Hiina kasutanud üheksat erinevat sõjalist strateegiat, mida RVA nimetab "strateegilisteks suunisteks". Kõige olulisemad strateegiad anti aastatel 1956, 1980 ja 1993. Riikliku hädaolukorra ajal tegutsevad Relvastatud Rahvapolitsei ja Hiina Omakaitse Rahvavabastusarmee maaväe reserv- ja tugiüksustena.

## Ülesanded
Endine kõrgeim juht Hu Jintao seadis RVA missioonideks:
* Partei juhtkonna turvalisuse tagamine
* Hiina Rahvavabariigi suveräänsuse, territoriaalse terviklikkuse, sisejulgeoleku ja riikliku arengu kaitsmine
* Riigi huvide kaitsmine
* Maailmarahu säilitamine ja tagamine

## Vaata ka
* 2015. aasta Hiina Rahvavabariigi sõjaväereform
* Hiina spionaaž Ameerika Ühendriikides
* Hiina infooperatsioonid ja infosõda
* "Military Power of the People's Republic of China"
* Hiina Vabariigi sõjavägi
* Coxi aruande poleemika ajatelg
* Titan Rain
* Tüüp 07

## Viited

## Välislingid
* Riigikaitseministeerium Hiina Rahvavabariik
* ''PLA Daily'' RVA uudistekanal (hiina keeles)
Kustos (muusika)

**Kustos** ehk ***custos*** (ladina keeles 'valvur'; mitmuses *custodes*) muusikaterminina on noodijoonestiku rea lõpul asuv abimärk, mis näitab järgmise rea esimese noodi asukohta. Esineb vanamuusika originaalkäsikirjades - kvadraatnotatsioonis, eriti reeglipäraselt valges mensuraalnotatsioonis ja kohati ka mustas mensuraalnotatsioonis. Kustose eesmärk oli hõlbustada noodilugemist näidates kätte hääle liikumise suuna rea vahetusel, seda märki ei loetud ega lauldud välja.. Tänapäeval ei kasutata.

## Ajaloost
Kustoseid kasutati muusikas laialt alates 14.–15. sajandist kuni 16. sajandi lõpuni, kohati ka edasi barokis ja klassitsismis, näiteks esinevad need Antonio Vivaldi ja Johann Sebastian Bachi omakäelistes nootides. 

Erinevates notatsioonides kasutati erineva kujuga märke:
* Kvadraatnotatsioonis on kustos poole noodiruudu laiune ja noodiruudu kõrgune märk paremal üles suunatud sabaga või rombikujuline diagonaalselt üles paremale suunatud sabaga märk
* Mustas mensuraalnotatsioonis võib kustos olla kitsama noodiruudu taoline sabaga märk nagu kvadraatnotatsioonis, kuid võib olla ka rombikujulise kehaga ja paremale üles suunatud pika sabaga, lühike saba võib olla ka rombi ees, suunaga vasakule alla
* Valges mensuraalnotatsioonis on see w-tähte meenutav pikendatud lõpusabaga märk, käsikirjas võib see saba olla kunstipärase keeruga
* 18. sajandi trükistes võib kustos olla vaid ebamäärane tähn paremale üles suunatud peene sabaga või jäme laineline joon
* 19. sajandi trükistes esineb märk eelkõige kirikumuusika kontekstis ja harva, näiteks lainelise joone kujulisena.

18. sajandi prantsuse muusikas on seda nimetatud *guidon*, itaalia muusikas *mostra*.

Tänapäeval esinevad kustosed vaid gregoriuse laulu nootides liturgilistes raamatutes, mida antakse välja alates 20. sajandi algusest.

## Näiteid kasutusest

Llibre Vermell - Stella splendens.jpg|Llibre Vermelli nootides ei paikne ruudukujulised kahe üles suunatud sabaga kustosed joonestikul 
Pois que dos Reys Nostro Sennor.png|Kitsad kandilised kustosed mustas mensuraalnotatsioonis Cantigas de Santa Maria Toledo käsikirjas
Rossi Codex Ostiglia 31r.jpg|Rombikujulised kustosed mustas mensuraalnotaatsioonis Rossi Codexis
Eton_Choirbook.jpg|Kustosed 15. sajandi käsikirjas
Chigi codex.jpg|Kustosed valges mensuraalnotatsioonis Chigi käsikirjas
Melopoiae p10.png|Kõvera sabaga kustosed 16. sajandi alguse trükises
Gaudete.jpg|Kustosed 16. sajandi lõpu lauluraamatus "Piae cantiones"
Bach, Prélude en ut majeur, BWV 870 (Ms. P 430, Berlin).jpg|Kustosed iga noodirea lõpul Bachi originaalkäsikirjas, BWV 870 (Ms. P 430, Berlin)
Seite 191 Choralbuch 1711 Barbara Kluntz.jpg|Kustosed käsikirjalises koraaliraamatus, 1711
Brumbaugh Christopher Dock Hymn Melody 2.jpg|Kustosed 18. sajandi trükitud lauluraamatus
Graduale triplex.jpg|Kvadraatnotatsioonis Graduale triplex, iga joonestikurea lõpul kitsa noodi kujuline kustos


## Vaata ka
* Kustos (trükindus)

## Viited

## Välislingid
* Musical “ellipsis mark” (name & usage of this symbol). - Music Practice and Theory. - music.stackexchange.com
Kategooriad (Peirce)

14. mail 1867 kandis 27–aastane Charles Sanders Peirce, kes hiljem rajas pragmatismi, Ameerika Kunstide ja Teaduste Akadeemiale ette oma töö "On a New List of Categories". Muu hulgas visandas see predikatsiooniteooria, milles figureeris kolm universaalset **kategooriat**. 

## Kirjandus

*  Charles Sanders Peirce. On a New List of Categories. – *[[Proceedings of the American Academy of Arts and Sciences]]*, 7, 1868, lk 287–298.  Ette kantud 14. mail 1867.  CP 1. 545–559), EP 1:1–10,  CE 2:49–59).   Veebiversioon.
Untertauern

**Untertauern** on vald *(Gemeinde)* Austria Salzburgi liidumaa Sankt Johann im Pongau ringkonnas.

Untertauern asub Salzburgi Pongau piirkonnas Põhja-Taurachi jõe orus, mis on Ennsi jõe parempoolne lisajõgi, u. 10 km Radstadtist lõunas. Paralleelne maantee kulgeb üles Radstadti Tauerni kurule, mis eraldab Radstadti Tauerni mäestiku (läänes) Schladmingi Tauernist (idas). Siit ulatub Obertauerni suusakuurort Twengini Salzburgi Lungau piirkonnas.

## Ajalugu

Maanteed üles Radstadti Tauerni kurule kasutasid juba keldi tauriskide hõimud u. 200. aastal eKr. Hiljem viis üle Alpide peaaheliku Rooma tee, mis ehitati keiser Septimius Severuse valitsemise ajal (193.–211. aastal) ümber. 16. sajandil rajatud praeguse Obertauerni kalmistu oli iidsetel kaartidel arvatavasti *[[mansio]]* peatuskoht tähisega *In Alpe*.

Keskajal taastas kurutee strateegilise tähtsuse ühendusteena Salzburgi peapiiskopkonna Pongau ja Lungau piirkondade vahel. 1975. aastast kulgeb põhiliiklus paralleelsel Tauern Autobahnil läbi Tauerni maanteetunneli.

## Viited
Florian Neuhaus

**Florian Christian Neuhaus** (sündinud 16. märtsil 1997 Landsberg am Lechis) on Saksamaa jalgpallur, kes mängib poolkaitsjana Saksamaa kõrgliigaklubis Mönchengladbachi Borussia ja Saksamaa jalgpallikoondises.

Ta alustas klubikarjääri TSV 1860 Münchenis. Klubi põhimeeskonnas debüteeris ta Saksamaa esiliigas hooajal 2016–2017

2017. aasta suvel siirdus ta Mönchengladbachi Borussiasse. Hooajal 2017–18 mängis ta laenul Saksamaa esiliigaklubis Düsseldorfi Fortuna ning lõi sel hooajal liigas kuus väravat ja andis kolm väravasöötu. Alates hooajast 2018–19 on Neuhaus kuulunud Mönchengladbachi põhikoosseisu. 2023. aasta juulis sõlmis ta Düsseldorfi Fortunaga uue nelja-aastase lepingu.

2019. aastal võitis Neuhaus Saksamaa kuni 21-aastaste koondisega Euroopa omavanuste meistrivõistlustel hõbemedali. Saksamaa koondises tegi ta debüüdi 7. oktoobril 2020 sõprusmängus Türgi vastu ja lõi selles mängus ka koondisekarjääri esimese värava.

## Saavutuse
;Düsseldorfi Fortuna
*2. Bundesliga: 2017–18

## Viited
Viini Püha Peetruse kirik

**Püha Peetruse kirik** (saksa keeles *Katholische Kirche St. Peter*, kõnekeeles *Peterskirche* 'Peetri kirik') on roomakatoliku kihelkonna kirik Austrias Viini vanalinnas Innere Stadtis. 1970. aastal usaldas Viini peapiiskop kardinal König pastoraalse hoolduse kiriku käest Opus Dei preestritele. 

## Välislingid
Niels Helveg Petersen

**Niels Lolk Helveg Petersen** (17. jaanuar 1939 – 3. juuni 2017) oli Taani poliitik. Ta kuulus erakonda Det Radikale Venstre.

Niels Helveg Petersen lõpetas Kopenhaageni Ülikooli õigusteaduste kandidaadi kraadiga 1965. aastal. Ta oli Folketingi liige 1966. aasta novembrist kuni 1974. aasta septembrini, 1977. aasta veebruarist kuni 1993. aasta veebruarini ja 1994. aasta septembrist kuni 2011. aasta septembrini. Ta oli erakonna Det Radikale Venstre esimees aastatel 1978–1990. Ta oli Taani majandusminister 3. juunist 1988 kuni 18. detsembrini 1990 ja Taani välisminister 25. jaanuarist 1993 kuni 21. detsembrini 2000.

## Viited
Kalmõki ANSV

**Kalmõki Autonoomne Nõukogude Sotsialistlik Vabariik** (lühinimi **Kalmõki ANSV**; kalmõki keeles Хальмг Автономн Советск Социалистическ Республик; vene keeles Калмыцкая Автономная Советская Социалистическая Республика) oli autonoomne nõukogude sotsialistlik vabariik Vene NFSV koosseisus.

Kalmõki ANSV moodustati Kalmõki Autonoomse Oblasti järglasena 22. oktoobril 1935. 1943. aastal süüdistati kalmõkke massilises koostöös sakslastega ning vabariik likvideeriti ja kalmõkid küüditati Siberisse ja Kesk-Aasiasse. 1956. aastal kalmõkid rehabiliteeriti ja taastati autonoomne oblast, mis 1958. aastal muudeti Kalmõki ANSV-ks. 18. oktoobril 1990 võttis Kalmõki ANSV Ülemnõukogu vastu "Deklaratsiooni riiklikust suveräänsusest", vastavalt millele muudeti Kalmõki ANSV Kalmõki NSV-ks. 24. mail 1991 kinnitas Vene NFSV Rahvasaadikute Kongress muudatuse, tehes vastava paranduse Vene NFSV konstitutsiooni. Pärast NSV Liidu lagunemist muudeti Kalmõki NSV 21. aprillil 1992 Kalmõkkia Vabariigiks.

## Vaata ka
*Kalmõki Autonoomne Oblast
*Kalmõki Vabariik

## Viited
Schottentor

**Schottentor** (otsetõlkes 'šotivärav') oli üks Viini kaitsnud linnamüüri väravaid. See lammutati umbes 1860. aastal pärast seda, kui Austria keiser Franz Joseph I kiitis 25. detsembril 1857 heaks linnamüürist loobumise ja selle asemele ringtee ehitamise. 

Schottengasse, mis on väravani viinud vanalinna tänav, lähtub Schottenstifti kloostri esiselt.

## Vaata ka
* Schottentori metroojaam

## Välislingid
Breel Embolo

**Breel Donald Embolo** (sündinud 14. veebruaril 1997 Yaoundés) on Kamerunis sündinud Šveitsi jalgpallur, kes mängib ründajana Prantsusmaa kõrgliigaklubis Monaco ja Šveitsi jalgpallikoondises.

Ta alustas klubikarjääri Šveitsi klubis FC Basel, mille noorteakadeemiaga liitus ta 2010. aastal. Klubi põhimeeskonnas debüteeris ta Šveitsi kõrgliigas 2014. aastal. Aastatel 2014–2016 tuli ta Baseliga kolmel hooajal järjest Šveitsi meistriks. Kahel viimasel hooajal lõi ta Šveitsi kõrgliigas mõlemal hooajal kümme väravat. 2015. aastal valiti ta aasta parimaks Šveitsi kõrgliiga mängijaks.

2016. aasta juunis sõlmis ta viieaastase lepingu Saksamaa kõrgliigaklubiga Schalke. Arvatav üleminekusumma oli 20 miljonit eurot. Esimesed kaks väravat lõi ta Saksamaa kõrgliigas 2. oktoobril 2016 oma tulevase koduklubi Mönchengladbachi Borussia vastu.

2019. aasta juunis sõlmis ta nelja-aastase lepingu Saksamaa kõrgliigaklubiga Mönchengladbachi Borussia.

2022. aasta juulis sõlmis ta nelja-aastase lepingu Monacoga.

Šveitsi jalgpallikoondises tegi Embolo debüüdi 31. märtsil 2015 sõprusmängus USA vastu. Koondisekarjääri esimese värava lõi ta sama aasta 9. oktoobril EM-i valikmängus San Marino vastu. Ta on kuulunud Šveitsi koondisse 2016. aasta Euroopa meistrivõistlustel, 2018. aasta maailmameistrivõistlustel ja 2021. aasta Euroopa meistrivõistlustel.

## Saavutused
;Basel
*Šveitsi Super League: 2013–14, 2014–15, 2015–16

## Viited
Werfenweng

**Werfenweng** on vald *(Gemeinde)* Austria Salzburgi liidumaa Sankt Johann im Pongau ringkonnas.

## Vaata ka

* Alpine pearls
* Salzburg

## Viited
Christian Drosten

**Christian Heinrich Maria Drosten** (sündinud 12. juunil 1972 Lingenis) on saksa viroloog.

## Välislingid
*Saksa viroloog soovitab kuni nädalapikkust eelkarantiini enne vanavanemate külastamist, ERR, 8. oktoober 2020
*Saksamaa soovib AstraZeneca täiendavaid uuringuid, ERR, 17. märts 2021
Sõjaline Keskkomisjon

**Sõjaline keskkomisjon** (SKK, hiina keeles 中国共产党中央军事委员会) on riigikaitseorgan paralleelselt nii Hiina Kommunistlikus Parteis (HKP) kui Hiina Rahvavabariigis: **Hiina Kommunistliku Partei sõjaline keskkomisjon** (allub Hiina Kommunistliku Partei keskkomiteele) ja **Hiina Rahvavabariigi sõjaline keskkomisjon** (Ülehiinalise Rahvaesindajate Kogu alluvuses olev riigi valitsuse organ).

Riigi SKK-na teostatakse rahvavabastusarmee (RVA),  relvastatud rahvapolitsei ja omakaitse juhtimist, millele peab järelevalvet Ülehiinalise Rahvaesindajate Kogu Alaline Komitee. Riigi SKK-d peetakse kõrgeimaks kaitsepoliitika tegemise kehaks ja selle esimees, kelle valib rahvakongress, on relvajõudude ülemjuhataja. Tegelikult toimub RVA juhtimine partei SKK-s.

Riigi ja partei komisjonid on liikmeskonnalt identsed, moodustades seega kahe erineva nime all ühe identse institutsiooni, et sobituda nii riigi- kui ka parteistruktuuri. Mõlemat komisjoni juhib praegu Xi Jinping, kes on nii Hiina Kommunistliku Partei peasekretär kui ka riigi kõrgeim juht. Praegu seitsmeliikmeline komisjon annab välja RVA-ga seotud direktiive, sealhulgas nimetab kõrgeid ohvitsere ning otsustab vägede paigutamise ja kulutuste üle. Kuigi peaaegu kõik liikmed on kindralid, on kõige olulisemad ametikohad alati olnud täidetud kõrgete parteitegelaste poolt, et tagada relvajõudude täielik lojaalsus parteile. SKK-le allub üle 6,8 miljoni võitleja.

SKK asub riigikaitseministeeriumi kompleksis (1. augusti hoones) Lääne-Pekingis.

## Vaata ka
* Hiina Kommunistliku Partei juht
* Sõjalise keskkomisjoni esimees (Hiina)
* Hiina Rahvavabariigi riigikaitseministeerium
* Julgeoleku keskbüroo
* 2015. aasta Hiina Rahvavabariigi sõjaväereform
Ramy Bensebaini

**Amir Selmane Ramy Bensebaïni** (sündinud 16. aprillil 1995 Constantine'is) on Alžeeria jalgpallur, kes mängib keskkaitsja või vasakkaitsjana Saksamaa kõrgliiga klubis Dortmundi Borussia.

Ta alustas klubikarjääri Alžeeria klubis Paradou AC, mille noorteakadeemiaga liitus ta 2008. aastal. Klubi põhimeeskonnas debüteeris ta 2013. aastal. Hooajal 2014–2015 mängis ta Paradoust laenul Belgia kõrgliiga klubis Lierse ja hooajal 2015–16 Prantsusmaa kõrgliiga klubis Montpellier.

2016. aasta juulis sõlmis ta nelja-aastase lepingu Prantsusmaa kõrgliiga klubiga Rennesi Stade. 2019. aastal võitis ta klubiga Prantsusmaa karikavõistlused.

2019. aasta augustis siirdus ta kaheksa miljoni euro eest Mönchengladbachi Borussiasse, kellega sõlmis nelja-aastase lepingu.

Alžeeria koondises debüteeris Bensebaini 2017. aastal. Koondisekarjääri esimese värava lõi ta 1. juunil 2018 sõprusmängus Roheneemesaarte vastu. 2019. aastal tuli ta Alžeeria koondisega Aafrika meistriks.

## Saavutused
;Rennes
*Coupe de France: 2018–19